*Ha isteneknek mondta azokat, akikhez az Isten igéje szólt, márpedig az Írást nem lehet érvénytelenné tenni, (Jn 10,35)*

Amit Isten kijelentett, azt komolyan gondolja. Ez a mondat a teljes Bibliára érvényes. Amikor Jézus ezt a mondatot mondta, a zsidók számára csak a ma Ószövetségnek ismert Írás, és a hozzá kapcsolódó magyarázatok voltak elérhetőek. Jézus itt csak az Ószövetségről beszél és nem a kapcsolódó magyarázatokról.

Jézus csak az Isten tekintélyét veszi számításba. Az, amit Isten kijelentett, valóban mindig érvényes marad. Erre Maga a Teremtő is figyel. Jeremiás próféta könyvében van ez szó szerint megírva *(Jer 1,12)*. Isten minden kimondott és az ezek közül lejegyzett Szava örök érvényű. Soha nem kell „modernizálni” a korhoz igazítani. Pont ettől Isten Szava. Ismered Szavait? *Vadon Gyula*